Dôležité právne oznámenie

|

52009PC0430

Návrh nariadenie rady, ktorým sa mení a dopĺňa nariadenie (ES) č. 682/2007, ktorým sa ukladá konečné antidumpingové clo na dovoz určitej upravenej alebo konzervovanej kukurice cukrovej v podobe zrna s pôvodom v Thajsku  /* KOM/2009/0430 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 19.8.2009KOM(2009) 430 v konečnom zneníNávrhNARIADENIE RADY,ktorým sa mení a dopĺňa nariadenie (ES) č. 682/2007, ktorým sa ukladá konečné antidumpingové clo na dovoz určitej upravenej alebo konzervovanej kukurice cukrovej v podobe zrna s pôvodom v ThajskuDÔVODOVÁ SPRÁVAKONTEXT NÁVRHU |Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmeneného a doplneného nariadením Rady (ES) č. 2117/2005 z 21. decembra 2005 (ďalej len „základné nariadenie“), v konaní týkajúcom sa dovozu určitej upravenej alebo konzervovanej kukurice cukrovej v podobe zrna s pôvodom v Thajsku. |Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení. |Existujúce ustanovenia v oblasti návrhu Nariadenie Rady (ES) č. 682/2007, ktorým sa ukladá konečné antidumpingové clo na dovoz určitej upravenej alebo konzervovanej kukurice cukrovej v podobe zrna s pôvodom v Thajsku. Nariadenie (ES) č. 954/2008, ktorým sa zmenilo a doplnilo nariadenie (ES) č. 682/2007, pokiaľ ide o clo uplatniteľné na jednu spoločnosť a na „všetky ostatné spoločnosti“. Rozhodnutie Komisie (2007/424/ES), ktorým sa prijímajú záväzky ponúknuté dvoma thajskými výrobcami. |Súlad s ostatnými politikami a cieľmi Únie Neuplatňuje sa. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |V súlade s ustanoveniami základného nariadenia príslušné zainteresované strany už mali možnosť obhajovať svoje záujmy počas prešetrovania. |Získavanie a využívanie expertízy |Externá expertíza nebola potrebná. |Hodnotenie vplyvu Tento návrh je výsledkom implementácie základného nariadenia. V základnom nariadení sa nestanovuje všeobecné hodnotenie vplyvu, ale toto nariadenie obsahuje úplný zoznam podmienok, ktoré sa musia posúdiť. |PRÁVNE PRVKY NÁVRHU |Zhrnutie navrhovaného opatrenia Komisia začala 16. septembra 2008 čiastočné predbežné preskúmanie antidumpingových opatrení uplatniteľných na dovoz určitej upravenej alebo konzervovanej kukurice cukrovej v podobe zrna s pôvodom v Thajsku. Preskúmanie bolo rozsahom obmedzené na preskúmanie formy opatrenia a najmä na preskúmanie prijateľnosti a uskutočniteľnosti záväzkov, ktoré ponúkli určití vyvážajúci výrobcovia v Thajsku. Priložený návrh na zmenu a doplnenie nariadenia (ES) č. 682/2007 je založený na konečných zisteniach, ktorými sa preukázalo, že cenové záväzky nie sú vhodnou formou opatrení. Komisia preto navrhuje, aby Rada prijala priložený návrh nariadenia, ktoré by sa malo uverejniť v Úradnom vestníku Európskej únie najneskôr do 15. decembra 2009. |Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005 z 21. decembra 2005. |Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z týchto dôvodov. |Forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. |Uvedenie údajov o spôsobe, akým sa finančná a administratívna záťaž Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa na tento prípad nevzťahuje. |Výber nástrojov |Navrhované nástroje: nariadenie. |Iné prostriedky by neboli primerané, pretože základné nariadenie nestanovuje alternatívne možnosti. |VPLYV NA ROZPOčET |Návrh nemá žiadny vplyv na rozpočet Spoločenstva. |NávrhNARIADENIE RADY,ktorým sa mení a dopĺňa nariadenie (ES) č. 682/2007, ktorým sa ukladá konečné antidumpingové clo na dovoz určitej upravenej alebo konzervovanej kukurice cukrovej v podobe zrna s pôvodom v ThajskuRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 8 a článok 11 ods. 3,so zreteľom na návrh predložený Komisiou po porade s poradným výborom,keďže:A. POSTUP1. Platné opatrenia(1) Po prešetrovaní (ďalej len „pôvodné prešetrovanie“) uložila Rada nariadením (ES) č. 682/2007[2] (ďalej len „pôvodné nariadenie“) konečné antidumpingové clo na dovoz určitej upravenej alebo konzervovanej kukurice cukrovej v podobe zrna, zaradenej pod kódy KN ex 2001 90 30 a ex 2005 80 00, s pôvodom v Thajsku. Tieto opatrenia nadobudli formu cla ad valorem. Nariadením (ES) č. 954/2008[3] sa zmenilo a doplnilo nariadenie (ES) č. 682/2007 pokiaľ ide o sadzbu cla uplatniteľného na jednu spoločnosť a na „všetky ostatné spoločnosti“. Sadzby cla sa teda pohybujú v rozmedzí od 3,1 % do 14,3 %. Dovoz od dvoch thajských vyvážajúcich výrobcov, konkrétne spoločnosť Malee Sampran Public Co Ltd (Malee) a spoločnosť Sun Sweet Co Ltd (Sun Sweet), od ktorých prijala Komisia záväzky na základe rozhodnutia Komisie 2007/424/ES[4], a ktorí splnili podmienky stanovené v článku 2 nariadenia (ES) č. 682/2007, bol z uvedeného cla vyňatý.2. Dôvody na preskúmanie(2) V čase uloženia konečných opatrení Rada výnimočne umožnila spolupracujúcim vyvážajúcim výrobcom, ktorí neboli schopní predložiť dostatočne podložené ponuky záväzkov v rámci lehoty stanovenej v článku 8 ods. 2 základného nariadenia, aby svoje ponuky doplnili do 10 kalendárnych dní od nadobudnutia účinnosti konečného nariadenia (ES) č. 682/2007. V rámci tejto lehoty bolo doplnených desať ďalších ponúk záväzkov. V dvoch prijatých ponukách záväzkov ako aj v uvedených desiatich ďalších ponukách sa uvádzajú pevne stanovené minimálne dovozné ceny.(3) Po zverejnení desiatich ďalších ponúk vznieslo výrobné odvetvie Spoločenstva námietky voči prijatiu cenových záväzkov, pričom uviedlo, že pevne stanovené minimálne dovozné ceny už nie sú účinnou formou opatrení z dôvodu nárastu cien príslušného výrobku (ako sa uvádza v odôvodnení 16) a jeho hlavných surovín a vstupov.(4) S cieľom prehodnotiť vhodnosť záväzkov ako účinnej formy antidumpingových opatrení považovala Komisia za nevyhnutné prehodnotiť prijateľnosť ponúknutých a uskutočniteľnosť prijatých a záväzkov.3. Prešetrovanie(5) Po porade s poradným výborom Komisia usúdila, že existujú dostatočné dôkazy na začatie čiastočného predbežného preskúmania a 16. septembra 2008 oznámila začatie čiastočného predbežného preskúmania podľa článku 11 ods. 3 základného nariadenia, prostredníctvom oznámenia o začatí preskúmania uverejneného v Úradnom vestníku Európskej únie[5] .(6) Toto preskúmanie bolo rozsahom obmedzené na preskúmanie formy opatrenia uplatniteľného na dvoch thajských vyvážajúcich výrobcov, ktorých záväzky boli prijaté, a na desiatich thajských vyvážajúcich výrobcov, ktorí predložili ponuky záväzkov.(7) Komisia oficiálne informovala o začatí čiastočného predbežného preskúmania vyvážajúcich výrobcov, zástupcov vyvážajúcej krajiny, výrobcov zo Spoločenstva a ich združenia, ako aj dovozcov. Zainteresované strany dostali príležitosť písomne oznámiť svoje stanoviská a požiadať o vypočutie v lehote stanovenej v oznámení o začatí preskúmania.(8) S cieľom získať informácie, ktoré považuje za potrebné na účely prešetrovania, zaslala Komisia dotazníky dvanástim príslušným vyvážajúcim výrobcom, ako aj výrobcom zo Spoločenstva. Vyplnené dotazníky zaslali výrobcovia zo Spoločenstva a sedem z dvanástich thajských spoločností.(9) Päť thajských spoločností, ktoré predložili ponuky záväzkov, vôbec nevyplnilo tento dotazník týkajúci sa preskúmania a považovali sa za nespolupracujúce v zmysle článku 18 základného nariadenia. Informácie predložené jednou thajskou spoločnosťou nebolo možné zohľadniť, pretože dôverný vyplnený dotazník nebol úplný. Táto spoločnosť okrem toho neposkytla zmysluplnú verziu vyplneného dotazníka, ktorý nemá dôverný charakter. Táto spoločnosť tvrdila, že vzhľadom na významné štrukturálne zmeny v rámci spoločnosti vrátane zmeny názvu bolo problematické vyplniť dotazník náležitým spôsobom. Ďalšia thajská spoločnosť takisto odmietla poskytnúť zmysluplnú verziu vyplneného dotazníka, ktorý nemá dôverný charakter. Príslušné spoločnosti boli informované o navrhovanom uplatnení článku 18 základného nariadenia a dostali možnosť vyjadriť svoje pripomienky. Druhá uvedená spoločnosť tvrdila, že nemohla predložiť zmysluplný vyplnený dotazník, ktorý nemá dôverný charakter, pretože uvedené údaje sú citlivé. Je potrebné poznamenať, že hoci je toto tvrdenie prijateľné v prípade častí dotazníka týkajúcich sa nákladov a cien spoločnosti, nemožno ho akceptovať v prípade iných častí dotazníka týkajúcich sa napríklad prevádzkovej štatistiky, všeobecných informácií, atď. Prvá spoločnosť predložila ďalšie dôverné údaje. Hoci sa táto spoločnosť môže nachádzať vo fáze reštrukturalizácie, na posúdenie situácie tejto spoločnosti sa musia predložiť základné informácie. Táto minimálna požiadavka nebola splnená napriek tomu, že v neskoršej fáze boli predložené ďalšie informácie, pretože neboli uvedené podrobnosti týkajúce sa určitých nákladových položiek. Okrem toho nebol predložený zmysluplný vyplnený dotazník, ktorý nemá dôverný charakter.(10) Usúdilo sa teda, že neboli predložené žiadne rozhodujúce tvrdenia, na základe ktorých by sa zmenilo rozhodnutie uplatniť článok 18 základného nariadenia.(11) Všetky ostatné vyrábajúce spoločnosti spolupracovali, pričom zaslali vyplnené dotazníky.(12) Niekoľko ďalších zainteresovaných strán zaslalo pripomienky. Jeden dovozca uviedol, že uloženie opatrení nebolo oprávnené z dôvodu neexistencie dumpingu počas pôvodného OP (ako je uvedené v odôvodnení 17) a mali by sa preto zrušiť. V tejto súvislosti je potrebné pripomenúť, že v rámci pôvodného prešetrovania sa zistilo, že dochádzalo k poškodzujúcemu dumpingu. Toto preskúmanie je navyše zamerané na vhodnosť záväzkov ako účinnej formy antidumpingových opatrení a žiadne tvrdenia týkajúce sa záverov pôvodného prešetrovania okrem formy opatrení nemožno zohľadniť. Uvedená pripomienka sa preto musela zamietnuť. Ďalší dovozca predložil formálnu žiadosť o pozastavenie opatrení. Táto žiadosť sa posudzuje mimo rámca súčasného revízneho prešetrovania.(13) Overovacie návštevy sa vykonali v priestoroch týchto spoločností:(14) a) Vyvážajúci výrobcovia v Thajsku-  Lampang Food Products Co., Ltd., Bangkok,-  Malee Sampran Public Co., Ltd., Bangkok,-  River Kwai International Food Industry Co., Ltd., Bangkok, a-  Sun Sweet Co., Ltd., Chingmai;b) Výrobcovia zo Spoločenstva-  Bonduelle Conserve International, Lille-Villeneuve d'Ascq, Francúzsko,-  Conserve Italia SCA, San Lazzaro di Savena, Taliansko.(15) Prešetrovanie sa vzťahovalo na obdobie od 1. júla 2007 do 30. júna 2008 (ďalej len „obdobie revízneho prešetrovania“ alebo „ORP“).4. Príslušný výrobok(16) Príslušným výrobkom je kukurica cukrová ( Zea mays var. saccharata ) v podobe zrna, upravená alebo konzervovaná v octe alebo kyseline octovej, nemrazená, v súčasnosti zaradená pod kód KN ex 2001 90 30 a kukurica cukrová ( Zea mays var. saccharata ) v podobe zrna, upravená alebo konzervovaná iným spôsobom ako v octe alebo kyseline octovej, nemrazená, iná ako výrobky položky 2006, v súčasnosti zaradená pod kód KN ex 2005 80 00, s pôvodom v Thajsku.C. ZISTENIA1. Vývoj predajných cien príslušného výrobku(17) V rámci prvého kroku sa preskúmal vývoj cien príslušného výrobku počas obdobia, ktoré sa začína pôvodným obdobím prešetrovania, t. j. od 1. januára 2005 do 31. decembra 2005 (ďalej len „pôvodné OP“), a končí ORP. Údaje za zvyšné obdobie roku 2008 sa posúdili pri krížovej kontrole záverov.(18) Analýzou sa preukázal jednoznačný rastúci trend dovozných cien príslušného výrobku z Thajska od pôvodného OP, najmä od konca roku 2006. Napriek poklesu cien počas ORP zostali ceny výrazne nad cenovou úrovňou pôvodného OP. Dostupné údaje za rok 2008 poukazujú na ďalší nárast.Tabuľka č. 1: Dovozné ceny v rámci dovozu z Thajska do EÚ podľa štvrťrokovIndex 1. štvrťrok/2005 = 100 | 1. štvrťrok | 2. štvrťrok | 3. štvrťrok | 4. štvrťrok |Pôvodné OP Index | 656 100 | 669 102 | 723 110 | 699 107 |2006 Index | 719 110 | 705 107 | 715 109 | 747 114 |2007 Index | 830 127 | 798 122 | 814 124 | 773 118 |ORP Index | 814 124 | 773 118 | 763 116 | 740 113 |2008 Index | 763 116 | 740 113 | 768 117 | 811 124 |Zdroj: Eurostat.(19) Celkový vývoj priemerných dovozných cien príslušného výrobku, ktoré uviedol Eurostat, sa potvrdil analýzou overených predajných cien konzervy reprezentatívneho objemu (12 oz) v rámci dovozu thajských spoločností do EÚ. Ako sa uvádza v ďalšej tabuľke, v prípade tohto objemu konzervy možno skutočne pozorovať rovnaký trend ako pri údajoch Eurostatu.(20) Okrem toho, analýzou thajských cien konzervy reprezentatívneho objemu sa od pôvodného OP preukázala dokonca ešte väčšia cenová fluktuácia. Predajné ceny sa v období medzi prvým štvrťrokom 2005 a posledným štvrťrokom ORP odlišovali o viac ako 30 %. Dostupné údaje za druhý polrok 2008 potvrdzujú tento vývoj.Tabuľka č. 2: Thajské predajné ceny v rámci dovozu do EÚ (euro/tona – objem konzervy 12 oz - indexované)Index 1. štvrťrok/2005 = 100 | 1. štvrťrok | 2. štvrťrok | 3. štvrťrok | 4. štvrťrok |Pôvodné OP | 100 | 105 | 106 | 115 |2006 | 118 | 119 | 118 | 123 |2007 | 129 | 133 | 123 | 116 |ORP | 123 | 116 | 109 | 112 |2008 | 109 | 112 | 121 | 122 |Zdroj: prešetrovanie.(21) Vzhľadom na výrazné cenové rozdiely príslušného výrobku od pôvodného OP bolo nevyhnutné dospieť k záveru, že cenové záväzky s pevne stanovenými minimálnymi dovoznými cenami už nie sú vhodné.2. Možná indexácia minimálnych dovozných cien(22) Hoci predložené ponuky záväzkov a prijaté ponuky záväzkov obsahujú výlučne pevne stanovené minimálne ceny, takisto sa preskúmalo, či by sa prostredníctvom indexácie minimálnych dovozných cien mohli dva uplatniteľné záväzky výnimočne zachovať a desať predložených ponúk záväzkov výnimočne prijať.(23) Muselo sa preto zistiť, či existuje vzájomný vzťah medzi vývojom predajných cien príslušného výrobku a nákupných cien hlavných surovín/vstupov použitých vo výrobnom procese, a v kladnom prípade, či predstavujú významnú časť celkových výrobných nákladov a či existujú verejne dostupné informácie o cenách týchto zložiek.(24) Dvoma hlavnými zložkami sú kukurica cukrová a konzervy, z ktorých každá predstavuje približne 30 % až 40 % výrobných nákladov príslušného výrobku.a) Indexácia vývoja nákupných cien kukurice cukrovej(25) Ako vyplýva z ďalej uvedenej tabuľky, priemerné nákupné ceny kukurice cukrovej v Thajsku a EÚ sa v porovnaní s pôvodným OP výrazne zvýšili. Ceny boli na konci ORP výrazne vyššie ako počas pôvodného OP. Dostupné údaje za druhý polrok 2008 potvrdzujú tento nárast cien.(26) Na rozdiel od EÚ je takisto zrejmé, že nákupné ceny v Thajsku vykazujú počas príslušných rokov zvýšenú nestabilitu, najmä od konca roku 2006. Rozdiel medzi najnižšou a najvyššou cenou v Thajsku predstavoval v období od pôvodného OP do ORP takmer 40 %. Dostupné údaje za rok 2008 poukazujú na ešte väčšiu nestabilitu.Tabuľka č. 3: Nákupné ceny kukurice cukrovej v eurách podľa štvrťrokov (indexované)[pic]Zdroj: prešetrovanie.(27) Hoci sa zistilo, že predajné ceny príslušného výrobku aj nákupné ceny kukurice cukrovej vykazovali od pôvodného OP zvýšenú nestabilitu, medzi týmito dvoma cenami nemožno stanoviť konzistentný a stabilný vzájomný vzťah. Hoci možno tvrdiť, že od začiatku roku 2005 do konca roku 2006 sa vývoj cien kukurice cukrovej do určitej miery odráža vo vývoji cien príslušného výrobku, od roku 2007 toto tvrdenie už neplatí. Nákupné ceny kukurice cukrovej klesajú, kým predajné ceny príslušného výrobku stúpajú a naopak.Tabuľka č. 4: Vzájomný vzťah medzi predajnými cenami príslušného výrobku a nákupnými cenami kukurice cukrovej[pic](28) Analýzou sa okrem toho preukázalo, že vývoj cien kukurice cukrovej vo svete nie je homogénny. Ako možno vidieť v uvedenej tabuľke č. 3, ceny v Thajsku a ceny v Spoločenstve sa vyvíjali odlišne.(29) Vzhľadom na neexistenciu vzájomného vzťahu medzi predajnými cenami príslušného výrobku a nákupnými cenami kukurice cukrovej a vzhľadom na rôzny vývoj cien kukurice cukrovej v Thajsku a Spoločenstve je zrejmé, že indexáciu minimálnej dovoznej ceny kukurice cukrovej nie je možné vykonať.(30) Okrem toho, rovnako dôležitá je skutočnosť, že neexistujú verejne dostupné informácie o cenách kukurice cukrovej. Uvedené údaje by bolo možné získať iba v rámci preskúmania. Indexácia minimálnej ceny by preto nebola možná, dokonca aj keby sa zistil vzájomný vzťah.b) Indexácia vývoja nákupných cien konzerv(31) Náklady na konzervy, ktoré sú ďalším hlavným vstupom, nepredstavujú dostatočne vysokú časť celkových výrobných nákladov na to, aby sa indexácia mohla uskutočniť len na základe cien konzerv. Prešetrovaním sa v každom prípade preukázalo, že ceny konzerv boli od pôvodného OP do ORP stabilné, čo znamená, že nemožno stanoviť žiadny vzájomný vzťah s cenami príslušného výrobku. Je preto potrebné uviesť, že nie sú splnené hlavné podmienky indexácie, ako sa zdôrazňuje v odôvodnení 23. Z tohto dôvodu sa už ďalej neskúmala možnosť indexácie minimálnych dovozných cien na základe vývoja cien konzerv.(32) Vzhľadom na všetky uvedené skutočnosti sa teda prešetrovaním potvrdilo, že minimálne dovozné ceny nie je možné indexovať na účely vyrovnania kolísajúcich cien príslušného výrobku.3. Individuálne dôvody na neprijatie predložených ponúk záväzkov(33) Päť z desiatich spoločností, ktoré predložili ponuky záväzkov, nevyplnilo dotazník a považovalo sa preto za nespolupracujúce v zmysle článku 18 základného nariadenia. Z dôvodov verejného záujmu by sa nespolupráca nemala odmeňovať a predložené ponuky záväzkov týchto spoločností preto nemožno prijať.(34) Takisto sa zistilo, že ďalšia spoločnosť absorbovala antidumpingové clo, aspoň v súvislosti s určitými transakciami. Takáto prax negatívne ovplyvňuje vzťah založený na dôvere, ktorý je základom prijatia cenových záväzkov. Ponuka záväzkov tejto spoločnosti je preto neprijateľná.(35) Ďalšia spoločnosť založila prepojenú spoločnosť mimo Thajska, ktorá vyrába príslušný výrobok. Táto spoločnosť navrhla, aby sa ponuka záväzkov vzťahovala aj na túto dcérsku spoločnosť. Existencia tejto dcérskej spoločnosti však predstavuje vysoké riziko krížovej kompenzácie. Ponuka záväzkov tejto spoločnosti sa preto takisto musela zamietnuť.(36) Ďalšia spoločnosť ukončila výrobu príslušného výrobku a výrobné zariadenia prenajala novozaloženej prepojenej spoločnosti. Ponuka záväzkov tejto spoločnosti sa preto takisto musela zamietnuť.4. Individuálne dôvody na zrušenie záväzku(37) Na základe overovania v priestoroch jednej zo spoločností s existujúcim záväzkom sa odhalilo množstvo porušení, ako sa podrobne uvádza v rozhodnutí Komisie [VLOŽIŤ].D. ZÁVERY(38) Na základe uvedených skutočností a úvah sa usudzuje, že cenové záväzky s pevne stanovenými minimálnymi dovoznými cenami už nie sú vhodné na vyrovnanie poškodzujúceho vplyvu dumpingu, a že indexáciu minimálnych dovozných cien na účely vyriešenia tohto problému nie je možné uskutočniť. Za týchto okolností by sa mali ponuky záväzkov zamietnuť a prijaté záväzky zrušiť.(39) Okrem toho, osem z desiatich predložených ponúk záväzkov by sa malo zamietnuť na základe uvedených individuálnych dôvodov.(40) Navyše, jeden z dvoch existujúcich cenových záväzkov by sa mal takisto zrušiť na základe nedodržiavania záväzku.(41) Dospelo sa preto k záveru, že toto revízne prešetrovanie, ktoré je rozsahom obmedzené na formu opatrení, by sa malo ukončiť, že príslušné ponuky záväzkov by sa nemali prijať, a že existujúce záväzky by sa mali zrušiť.(42) Všetky strany boli informované o základných skutočnostiach a úvahách, na základe ktorých bolo prijaté rozhodnutie zamietnuť predložené ponuky záväzkov a zrušiť existujúce záväzky a mali možnosť sa k nim vyjadriť.(43) Niektoré strany tvrdili, že ak sa dodržiavajú všetky ustanovenia záväzku, záväzok nemožno zrušiť. Naopak, spoločnosť by mala mať možnosť prehodnotiť svoje minimálne dovozné ceny v súlade s vývojom na trhu.(44) V rámci reakcie na toto tvrdenie je potrebné zdôrazniť, že existujúce záväzky sa musia v prvom rade zrušiť, podobne ako predložené ponuky záväzkov zamietnuť, na základe všeobecných dôvodov uplatniteľnosti v praxi. Ako už bolo uvedené, týmto preskúmaním sa preukázalo, že kukurica cukrová už nie je vhodná na cenové záväzky, bez ohľadu na to, či jednotlivé spoločnosti dodržiavali ustanovenia záväzkov alebo či majú v úmysle prehodnotiť minimálne dovozné ceny. V každom prípade, prehodnotenie minimálnych dovozných cien by bolo vzhľadom na cenovú nestabilitu počas preskúmania uskutočniteľné iba prostredníctvom zavedenia vzorca na indexáciu. Preskúmaním sa však ukázalo, že na jeho zavedenie neexistuje žiadny základ.(45) Jedna spoločnosť spochybnila fakt, že jej nákupné ceny kukurice cukrovej a jej predajné ceny príslušného výrobku vykazovali od pôvodného OP do ORP zvýšenú nestabilitu a rastúci trend, a tvrdila, že nárast jej predajných cien príslušného výrobku bol spôsobený iba minimálnou dovoznou cenou. Tvrdila preto, že neexistujú dôvody na zrušenie prijatia jej cenového záväzku.(46) Údaje, ktoré táto spoločnosť predložila, však toto tvrdenie nepotvrdzujú. Nákupné ceny kukurice cukrovej vykazovali rastúci trend, hoci miernejší ako priemer. Na druhej strane, jej predajné ceny príslušného výrobku boli počas ORP významne vyššie ako príslušná minimálna dovozná cena a v druhej polovici roku 2008 vykazovali ďalší rastúci trend.(47) Niektoré strany ďalej tvrdili, že zamietnutie predložených ponúk cenových záväzkov a zrušenie existujúcich cenových záväzkov nie je v súlade s článkom 15 Antidumpingovej dohody WTO, podľa ktorého sú členovia WTO povinní zohľadňovať osobitnú situáciu rozvojových krajín. V rámci reakcie na toto tvrdenie je potrebné zdôrazniť, že Komisia nezaujatým spôsobom aktívne zvažovala všetky možnosti, vrátane indexácie pevne stanovených minimálnych dovozných cien, s cieľom prekonať problémy týkajúce sa uplatniteľnosti záväzkov v praxi. V tomto prípade sa teda možnosti konštruktívnych nápravných opatrení vyčerpali. Zistenia prešetrovania uvedené v odôvodneniach 22 až 32 však v tejto súvislosti neposkytujú žiadny voľný priestor.(48) Niektoré strany požiadali o formálne pozastavenie opatrení na základe zistení preskúmania. Ako je už uvedené v odôvodnení 12, takáto žiadosť sa posudzuje mimo rámca súčasného revízneho prešetrovania,PRIJALA TOTO NARIADENIE:Článok 11. Článok 1 ods. 3 nariadenia (ES) č. 682/2007 naposledy zmeneného a doplneného nariadením (ES) č. 954/2008 sa vypúšťa.2. Článok 1 ods. 4 nariadenia (ES) č. 682/2007 naposledy zmeneného a doplneného nariadením (ES) č. 954/2008 sa mení na článok 1 ods. 3.3. Článok 2 nariadenia (ES) č. 682/2007 naposledy zmeneného a doplneného nariadením (ES) č. 954/2008 sa vypúšťa.4. Články 3 a 4 nariadenia (ES) č. 682/2007 naposledy zmeneného a doplneného nariadením (ES) č. 954/2008 sa menia na články 2 a 3 v uvedenom poradí.5. Príloha II k nariadeniu (ES) č. 682/2007 naposledy zmeneného a doplneného nariadením (ES) č. 954/2008 sa vypúšťa.Článok 2Čiastočné predbežné preskúmanie nariadenia (ES) č. 682/2007 naposledy zmeneného a doplneného nariadením (ES) č. 954/2008 sa týmto ukončuje neprijatím ponúk záväzkov.Článok 3Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli [...]Za Radupredseda[…] [1] Ú. v. ES L 56, 6.3.1996, s. 1.[2] Ú. v. EÚ L 159, 20.6.2007, s. 14.[3] Ú. v. EÚ L 260, 30.9.2008, s. 1.[4] Ú. v. EÚ L 159, 20.6.2007, s. 42.[5] Ú. v. EÚ C 237, 16.9.2008, s. 18.


				|

		52012PC0021

			Návrh NARIADENIE EURÓPSKEHO PARLAMENTU A RADY ktorým sa mení a dopĺňa nariadenie Rady (ES) č. 1342/2008 z 18. decembra 2008, ktorým sa ustanovuje dlhodobý plán pre populácie tresky a na ne zameraný rybolov /* KOM/2012/021 v konečnom znení - 2012/0013 (COD) */

			   	DÔVODOVÁ SPRÁVA
1.           KONTEXT NÁVRHU
V Zmluve o fungovaní Európskej únie (ZFEÚ) sa
rozlišuje medzi právomocami prijímať všeobecne záväzné nelegislatívne
akty, ktorými sa dopĺňajú, alebo menia určité nepodstatné prvky
legislatívneho aktu, delegovanými na Komisiu ako sa ustanovujú v článku 290
ods. 1 ZFEÚ (delegované akty) a právomocami prijímať jednotné podmienky na
vykonávanie právne záväzných aktov Únie zverenými Komisii, ako sa ustanovuje v
článku 291 ods. 2 ZFEÚ (vykonávacie akty).
Cieľom tohto návrhu je zosúladiť
ustanovenia nariadenia (ES) č. 1342/2008 z 18. decembra 2008, ktorým sa
ustanovuje dlhodobý plán pre populácie tresky a na ne zameraný rybolov (plán na
obnovu zásob tresky) s novými pravidlami ZFEÚ. V súčasnosti právomoci
prenesené na Komisiu v uvedenom nariadení boli preklasifikované do opatrení
delegovanej povahy a opatrení vykonávacej povahy.
Hlavným cieľom plánu je
zabezpečiť udržateľné využívanie zásob tresky v zemepisných
oblastiach Kattegat, Severné more, západ Škótska a Írske more na základe
maximálneho udržateľného výnosu (článok 5 ods. 1). Na dosiahnutie
tohto cieľa plán stanovuje pravidlá pre stanovenie ročných
rybolovných možností pre túto zásobu, pokiaľ ide o celkový povolený úlovok
a maximálne povolené rybolovné úsilie. V týchto pravidlách sa využívajú
niektoré technické parametre, na základe ktorých možno určiť, či
je ochrana v zásobe v lepšom alebo horšom stave, a teda o väčšej alebo
menšej miere plnenia cieľov uvedených v pláne. Tieto parametre sú vedecky
podložené, nie sú politickou voľbou. Veda sa vyvíja a zdokonaľuje,
preto je potrebné aktualizovať plán, aby obsahoval potrebné ustanovenia
zohľadňujúce najnovšie vedecké poznatky.
V článku 10 ods. 1 nariadenia sa preto
uvádza, že ak sa zistí, že miery úhynu rýb pri rybolove a súvisiace úrovne
neresiacej sa biomasy zásoby rýb podľa plánu už nie sú v súlade s
vedeckými odporúčaniami, musí Rada zrevidovať príslušné parametre,
aby sa zaručilo, že sa v rámci plánu splnia ciele riadenia. V platnom
nariadení sa preto udeľuje právomoc zmeniť a doplniť tieto
nepodstatné prvky plánu Rade. Takýto rozhodovací postup už viac nie je možný na
základe ZFEÚ.
Podobne by sa mala Komisia splnomocniť aj
na prijatie delegovaných aktov na zmenu a doplnenie iných nepodstatných prvkov
nariadenia (ES) č. 1342/2008, napríklad určitých technických
parametrov uvedených v prílohe I, ak to bude potrebné, a za predpokladu, že sa
splnili prísne podmienky stanovené týmto nariadením.
Delegované právomoci by sa mali udeliť aj
na stanovovanie pravidiel o úprave rybolovného úsilia v prípade, keď sa
skupina plavidiel vylúči z režimu rybolovného úsilia alebo sa doň
opäť začlení; na určenie spôsobu výpočtu rybolovnej
kapacity; spôsobu výpočtu úpravy maximálneho povoleného rybolovného úsilia;
a o zmenách v zložení zemepisných oblastí a kategórií výstroja.
Vykonávacie právomoci by sa mali udeliť
Komisii, aby vytvorila postup a formát prenosu informácií Komisii, ako aj
formát osobitného rybárskeho povolenia a zoznam plavidiel, ktoré vlastnia
osobitné rybárske povolenie.
Okrem toho v nadväznosti na nadobudnutie
platnosti ZFEÚ by sa mal objasniť rozhodovací postup stanovený v
článku 30.
Navrhované zmeny a doplnenia sú preto zmenami,
ktorými sa umožní účinné fungovanie plánu v rámci nového rozhodovacieho
rámca, ktorý stanovuje Lisabonská zmluva.
V súlade s uvedenými skutočnosťami
pripravovaný návrh na zmenu a doplnenie nariadenia (ES) č. 1342/2008 sa
vypracoval a Komisia je vyzvaná, aby tento návrh prijala čo najskôr, a
predložila ho Rade a Európskemu parlamentu.
2.           VÝSLEDKY KONZULTÁCIÍ SO ZAINTERESOVANÝMI
STRANAMI A POSÚDENÍ VPLYVU
Nebolo potrebné využiť konzultácie so
zainteresovanými stranami ani uskutočniť posúdenie vplyvu.
3.           PRÁVNE PRVKY NÁVRHU
·
Zhrnutie navrhovaného opatrenia
Hlavnými črtami opatrenia je
určiť právomoci prenesené na Komisiu nariadením Rady (ES) č. 1342/2008
a klasifikovať ich ako delegované alebo vykonávacie právomoci.
·
Právny základ
Článok 43 ods. 2 Zmluvy o fungovaní
Európskej únie.
·
Zásada subsidiarity
Návrh patrí do výlučnej právomoci
Európskej únie.
·
Zásada proporcionality
Návrhom sa menia a dopĺňajú
opatrenia, ktoré už existujú v nariadení Rady (ES) č. 1342/2008, takže
otázka zásady proporcionality nie je aktuálna.
·
Výber nástrojov
Navrhovaný nástroj: nariadenie Európskeho
parlamentu a Rady
Iné prostriedky by neboli vhodné z tohto
dôvodu: Nariadenie sa musí meniť a dopĺňať nariadením.
4.           VPLYV NA ROZPOČET
Týmto opatrením Únii nevznikajú žiadne
dodatočné výdavky.
2012/0013 (COD)
Návrh
NARIADENIE EURÓPSKEHO PARLAMENTU A RADY
ktorým sa mení a dopĺňa nariadenie
Rady (ES) č. 1342/2008 z 18. decembra 2008, ktorým sa ustanovuje dlhodobý
plán pre populácie tresky a na ne zameraný rybolov
EURÓPSKY PARLAMENT A RADA
EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 43 ods. 2,
so zreteľom na návrh Európskej
komisie,
so zreteľom na stanovisko Európskeho
hospodárskeho a sociálneho výboru[1],

po predložení návrhu legislatívneho aktu
parlamentom jednotlivých štátov,
konajúc v súlade s riadnym
legislatívnym postupom,
keďže:
(1)
Nariadením Rady (ES) č. 1342/2008 z 18.
decembra 2008, ktorým sa ustanovuje dlhodobý plán pre populácie tresky a na ne
zameraný rybolov a ktorým sa zrušuje nariadenie (ES) č. 423/2004, sa Rade
udeľuje právomoc monitorovať a revidovať maximálnu mieru úhynu
rýb pri rybolove a súvisiace úrovne neresiacej sa biomasy v zásobe.
(2)
V súlade s článkom 290 zmluvy sa Komisii môže
udeliť právomoc doplniť alebo zmeniť niektoré nepodstatné prvky
legislatívneho aktu prostredníctvom delegovaných aktov.
(3)
S cieľom zmeniť alebo doplniť
niektoré nepodstatné prvky ustanovení nariadenia (ES) č. 1342/2008 by sa
mala právomoc prijímať akty v súlade s článkom 290 zmluvy
delegovať na Komisiu, pokiaľ ide o tieto úkony:
–
zmeny stanovených hodnôt, pokiaľ ide o
maximálnu mieru úhynu rýb pri rybolove a súvisiace úrovne neresiacej sa biomasy
v zásobe, po dosiahnutí cieľovej miery úhynu rýb pri rybolove;
–
pravidlá týkajúce sa úpravy rybolovného úsilia v
prípade, keď sa skupina plavidiel vylúči z režimu rybolovného úsilia
alebo sa doň opäť začlení;
–
pravidlá týkajúce sa metódy výpočtu rybolovnej
kapacity uvedenej v článku 14 ods. 3 a úprava maximálnych úrovní kapacity
v dôsledku trvalého zastavenia rybárskych činností a prevodov kapacity;
–
pravidlá týkajúce sa metódy výpočtu úpravy
maximálneho povoleného rybolovného úsilia v súvislosti s riadením kvót;
–
pravidlá týkajúce sa metódy výpočtu úpravy
maximálneho povoleného rybolovného úsilia po prevode rybolovného úsilia medzi
skupinami úsilia;
–
zmeny v zložení zemepisných oblastí a kategórií
výstroja stanovených v prílohe I.
(4)
Je osobitne dôležité, aby Komisia počas
svojich prípravných prác uskutočňovala náležité konzultácie, a to aj
na expertnej úrovni. Komisia by pri príprave a tvorbe delegovaných aktov
mala zaistiť súčasné, včasné a náležité predloženie
príslušných dokumentov Európskemu parlamentu a Rade.
(5)
V súlade s článkom 291 zmluvy s cieľom
vykonať právne záväzné akty v jednotných podmienkach sa prostredníctvom
vykonávacích aktov prenesú na Komisiu vykonávacie právomoci.
(6)
Aby sa zaručili jednotné podmienky pri
vykonávaní nariadenia (ES) č. 1342/2008 mali by sa na Komisiu
preniesť vykonávacie právomoci pri vypracovaní podrobných predpisov
týkajúcich sa postupu a formátu zasielania informácií, ktoré sa požadujú
podľa tohto nariadenia, a pri určovaní formátu osobitného rybárskeho
povolenia a zoznamu plavidiel, ktoré vlastnia toto osobitné povolenie. Tieto
právomoci by sa mali vykonávať v súlade s nariadením Európskeho
parlamentu a Rady (EÚ) č. 182/2011 zo 16. februára 2011, ktorým
sa ustanovujú pravidlá a všeobecné zásady mechanizmu, na základe ktorého členské
štáty kontrolujú plnenie vykonávacích právomocí Komisie[2].
(7)
V nadväznosti na nadobudnutie platnosti Zmluvy o
fungovaní Európskej únie by sa mal objasniť rozhodovací postup stanovený v
článku 30.
(8)
Nariadenie (ES) č. 1342/2008 by sa preto malo
zodpovedajúcim spôsobom zmeniť a doplniť,
PRIJALI TOTO NARIADENIE:
Článok 1
Nariadenie (ES) č. 1342/2008 sa mení
a dopĺňa takto:
(1)
V článku 10 sa odsek 1 nahrádza takto:
„1. Komisia by sa mala splnomocniť na
prijatie delegovaných aktov v súlade s článkom 31a na vykonanie zmien
hodnôt pre miery stanovené v článku 5 ods. 2 a článkoch 6 a 7 ods. 2
v prípade, že sa dosiahne cieľová miera úhynu rýb pri rybolove uvedená v
článku 5 ods. 2 alebo v prípadoch, v ktorých vedecké údaje naznačujú,
že tento cieľ, alebo minimálna a preventívna úroveň biomasy
neresiacej sa v zásobe uvedená v článku 6 alebo miery úhynu rýb pri
rybolove stanovené v článku 7 ods. 2 už nie sú vhodné na udržanie malého
rizika vyčerpania zásob rýb a maximálneho udržateľného výnosu.“
(2)
Článok 11 sa mení a dopĺňa takto:
(a)
Odsek 3 sa nahrádza takto:
„3.     Členské štáty každoročne
poskytujú Komisii informácie potrebné na stanovenie toho, či sa uvedené
podmienky plnia a zostávajú splnené.“
(b)
Doplňujú sa tieto odseky 4 a 5:
„4.     Komisia by sa mala splnomocniť na
prijatie delegovaných aktov v súlade s článkom 31a, ktorými sa stanovia
pravidlá týkajúce sa úpravy rybolovného úsilia v prípade, keď sa skupina
plavidiel vylúči z režimu rybolovného úsilia alebo sa doň opäť
začlení podľa článku 11 ods. 2 a keď už plavidlo viac nevyhovuje
požiadavkám uvedeným v rozhodnutí o vylúčení.
5. Podrobné pravidlá týkajúce sa postupu a formátu
na zasielanie informácií v zmysle článku 11 ods. 3 Komisii, môže Komisia
prijať prostredníctvom vykonávacích aktov v súlade s postupom uvedeným v
článku 32 ods. 2.“
(3)
V článku 14 sa dopĺňa tento odsek 5:
„5. Členské štáty budú Komisiu priebežne
informovať o základe pre výpočet maximálnej rybolovnej kapacity
uvedenej v odseku 3 a o akýchkoľvek úpravách v dôsledku trvalého
ukončenia rybolovných činností a prevodov kapacity v súlade s
článkom 16 ods. 3.“
(4)
Vkladá sa tento článok 14a
„Článok 14a
Právomoci Komisie
1. Komisia by sa mala splnomocniť na prijatie
delegovaných aktov v súlade s článkom 31a s cieľom spresniť
pravidlá týkajúce sa metódy výpočtu rybolovnej kapacity uvedenej v
článku 14 ods. 3 a úpravy maximálnych úrovní kapacity v dôsledku trvalého
ukončenia rybolovných činností a prevodov kapacity v súlade s
článkom 16 ods. 3.
2. Komisia môže prijať prostredníctvom
vykonávacích aktov v súlade s postupom uvedeným v článku 32 ods. 2
podrobné pravidlá o:
a) formáte osobitného rybárskeho povolenia
uvedeného v článku 14 ods. 2 a postupoch, na základe ktorých členské
štáty poskytujú zoznam plavidiel, ktoré vlastnia osobitné povolenie, ako sa
uvádza v článku 14 ods. 4;
b) postupe a formáte na zasielanie informácií
Komisii, ako sa uvádza v článku 14 ods. 5.“
(5)
Do článku 16 sa dopĺňajú tieto
odseky 4, 5 a 6:
„4. Členské štáty informujú Komisiu o každej
úprave rybolovného úsilia v súlade s týmto článkom.
5. Komisia by sa mala splnomocniť na prijatie
delegovaných aktov v súlade s článkom 31a s cieľom stanoviť
pravidlá týkajúce sa metódy výpočtu, ktorá členským štátom umožní
upraviť maximálne povolené rybolovné úsilie pri riadení kvót.
6. Podrobné pravidlá týkajúce sa postupu a formátu
na zasielanie informácií Komisii, ktoré sú uvedené v článku 4, môže
Komisia prijať prostredníctvom vykonávacích aktov v súlade s postupom
uvedeným v článku 32 ods. 2.“
(6)
Do článku 17 sa dopĺňajú tieto
odseky 6, 7 a 8:
„6. Členské štáty informujú Komisiu o každej
úprave rybolovného úsilia v súlade s týmto článkom.
7. Komisia by sa mala splnomocniť na prijatie
delegovaných aktov v súlade s článkom 31a s cieľom stanoviť
pravidlá týkajúce sa metódy výpočtu, ktorou sa členským štátom umožní
upraviť maximálne povolené rybolovné úsilie po prevode rybolovného úsilia
medzi skupinami úsilia.
8. Podrobné pravidlá týkajúce sa postupu a formátu
na zasielanie informácií Komisii, ktoré sú uvedené v článku 6, môže
Komisia prijať prostredníctvom vykonávacích aktov v súlade s postupom
uvedeným v článku 32 ods. 2.“
(7)
Článok 30 sa nahrádza takto:
„Článok 30
Postup rozhodovania
V prípadoch, keď toto nariadenie ustanovuje,
že rozhodnutia by mala prijať Rada, Rada rozhodne v súlade so zmluvou.“
(8)
V článku 31 sa úvodná veta nahrádza takto:
„Komisia je splnomocnená na prijatie delegovaných
aktov v súlade s článkom 31a s cieľom zmeniť a doplniť
prílohu I k tomuto nariadeniu vychádzajúc s nasledujúcich zásad:“
(9)
Vkladá sa tento článok 31a:
„Článok 31a
Delegovanie právomocí
1. Právomoc prijímať delegované akty sa
udeľuje Komisii s výhradou podmienok stanovených v tomto článku.

2. Delegované právomoci uvedené v článku
10 ods. 1, článku 11 ods. 4, článku 14 písm. a) ods. 1,
článkoch 16 ods. 5, článku 17 ods. 7 a článku 31 sa Komisii
udeľujú na neobmedzené obdobie.
3. Európsky parlament alebo Rada môžu delegované
právomoci uvedené v článku 10 ods. 1, článku 11 ods. 4,
článku 14 písm. a) ods. 1, článkoch 16 ods. 5, článku 17
ods. 7 a článku 31 kedykoľvek zrušiť. Rozhodnutím o zrušení
sa ukončí delegovanie právomocí uvedené v dotknutom rozhodnutí.
Rozhodnutie nadobúda účinnosť dňom nasledujúcim po jeho
uverejnení v Úradnom vestníku Európskej únie alebo k neskoršiemu
dátumu, ktorý je v ňom určený. Nemá vplyv na platnosť
akýchkoľvek už účinných delegovaných právnych aktov.
4. Komisia oznamuje delegovaný akt súčasne
Európskemu parlamentu a Rade, a to ihneď po jeho prijatí.
5. Delegovaný akt prijatý podľa článku 10
ods. 1, článku 11 ods. 4, článku 14 písm. a) ods. 1,
článkoch 16 ods. 5, článku 17 ods. 7 a článku 31 nadobúda
účinnosť len vtedy, ak v lehote 2 mesiacov od oznámenia tohto aktu
Európskemu parlamentu a Rade voči nemu Európsky parlament alebo Rada
nepodajú žiadne námietky, alebo ak Európsky parlament a Rada Komisiu pred
uplynutím tejto lehoty informujú, že námietky nepodajú. Z podnetu Európskeho
parlamentu alebo Rady sa táto lehota o 2 mesiace predĺži.“
(10)
Článok 32 sa nahrádza takto:
„Článok 32
Výbor
1. Komisii pomáha Výbor pre rybolov
a akvakultúru zriadený v zmysle článku 30 nariadenia (ES)
č. 2371/2002. Uvedeným výborom je výbor v zmysle nariadenia (EÚ)
č. 182/2011.
2. Pri odkaze na tento odsek sa uplatňuje
článok 5 nariadenia (EÚ) č. 182/2011.“
Článok 2
Toto nariadenie nadobúda účinnosť
dňom nasledujúcim po jeho uverejnení v Úradnom vestníku Európskej
únie.
Toto nariadenie je záväzné
v celom rozsahu a priamo uplatniteľné vo všetkých
členských štátoch.
V Bruseli
Za Európsky parlament                                 Za Radu
predseda                                                        predseda
[1]
[2]               Ú. v. EÚ L 55, 28.2.2011, s. 13.


				|

		52012PC0002

			Návrh NARIADENIE RADY, ktorým sa mení a dopĺňa vykonávacie nariadenie (EÚ) č. 282/2011, pokiaľ ide o osobitné úpravy pre neusadené zdaniteľné osoby, ktoré poskytujú telekomunikačné služby, služby rozhlasového a televízneho vysielania alebo elektronické služby nezdaniteľným osobám /* KOM/2012/02 v konečnom znení - 2012/0001 (NLE) */

			   	DÔVODOVÁ SPRÁVA
1.           KONTEXT NÁVRHU
Dôvody a ciele návrhu
V článku 397 smernice Rady
2006/112/ES[1]
(ďalej len „smernica o DPH“) sa stanovuje, že „Rada jednomyseľne
na návrh Komisie prijíma opatrenia potrebné na vykonávanie tejto smernice“.
Na tomto základe prijala Rada nariadenie Rady
(EÚ) č. 282/2011[2],
v ktorom sa stanovujú záväzné pravidlá uplatňovania určitých
ustanovení smernice o DPH a ktoré, okrem iného, poskytlo právnu istotu rade
nezáväzných usmernení schválených Výborom pre DPH od roku 1977.
Veľkú časť nariadenia č.
282/2011 tvoria ustanovenia, ktoré sa vzťahujú na prijatie smernice
2008/8/ES[3].
Článok 5 tejto smernice obsahuje právne zmeny, ktoré sa týkajú osobitných
úprav pre telekomunikačné služby, služby rozhlasového a televízneho
vysielania alebo elektronické služby, ktoré nezdaniteľným osobám poskytujú
poskytovatelia neusadení v členskom štáte zdanenia. V nariadení č.
282/2011 sa v súčasnosti nestanovuje žiadne vykonávacie opatrenie týkajúce
sa týchto ustanovení, ktoré nadobudnú účinnosť v roku 2015. Uvedené
nariadenie je preto potrebné upraviť s cieľom stanoviť záväzné
pravidlá uplatňovania príslušných ustanovení smernice o DPH.
Tieto opatrenia by mala Rada prijať
čo najskôr a v každom prípade do polovice roka 2012 s cieľom
umožniť Komisii a členským štátom dohodnúť sa na funkčných
a technických špecifikáciách systémov IT, ktoré treba na vykonanie týchto
osobitných úprav vytvoriť.
Navrhované opatrenia sa vzťahujú len na
tie aspekty (vymedzenie pojmov, rozsah pôsobnosti úprav, oznamovacie povinnosti,
identifikácia, vylúčenie, daňové priznania k DPH, mena, platby,
záznamy), v prípade ktorých je potrebný ich jednotný výklad pred začatím
navrhovania systémov IT. Ostatné opatrenia, najmä vzťahujúce sa na
určenie miesta usadenia odberateľa, navrhne Komisia neskôr.
Je potrebné zmeniť a doplniť len
kapitolu XI oddiel 2 nariadenia č. 282/2011.
Všeobecný kontext
S cieľom prispôsobiť sa zmenám
pravidiel upravujúcich miesto poskytovania nadobudne 1. januára 2015
účinnosť rada zásadných zmien smernice o DPH, pokiaľ ide o
osobitné úpravy pre neusadené zdaniteľné osoby, ktoré poskytujú
telekomunikačné služby, služby rozhlasového a televízneho vysielania alebo
elektronické služby nezdaniteľným osobám (tzv. minimálny režim jedného
kontaktného miesta). V rámci minimálneho režimu jedného kontaktného miesta
použije poskytovateľ webový portál v členskom štáte, v ktorom je
identifikovaný, na priznanie k DPH splatnej v iných členských štátoch za
poskytnutie takýchto služieb súkromným odberateľom. Úprava už existuje pre
podniky z krajín mimo EÚ, ktoré poskytujú elektronické služby.
V dôsledku týchto zmien sa táto úprava pre
podniky z krajín mimo EÚ, ktorá sa v súčasnosti vzťahuje len na
poskytovanie elektronických služieb, rozšíri na telekomunikačné služby a
služby rozhlasového a televízneho vysielania. Zároveň sa pre podniky z EÚ
zavedie druhá osobitná úprava, ktorá sa vzťahuje na rovnaké služby.
Týmito právnymi zmenami sa výrazne rozšíri
rozsah pôsobnosti súčasného minimálneho režimu jedného kontaktného miesta,
a preto bude mať možnosť využiť jednu z osobitných úprav
značne väčší počet zdaniteľných osôb. Táto situácia bude
pre daňové správy a rovnako pre podniky výzvou vzhľadom na potrebu
nastaviť správne postupy a systémy IT tak, aby boli náležite v súlade s
budúcimi právnymi požiadavkami.
S cieľom zaistiť právnu istotu je
potrebné stanoviť jasné a záväzné pravidlá uplatňovania ustanovení
smernice o DPH, pokiaľ ide o osobitné úpravy pre neusadené zdaniteľné
osoby, ktoré poskytujú telekomunikačné služby, služby rozhlasového a
televízneho vysielania alebo elektronické služby nezdaniteľným osobám,
ktoré nadobudnú účinnosť 1. januára 2015. Súčasné ustanovenia
nariadenia č. 282/2011 o minimálnom režime jedného kontaktného miesta budú
po 31. decembri 2014 neaktuálne. Kapitola XI oddiel 2 nariadenia č.
282/2011 by sa preto mala nahradiť novým súborom vykonávacích opatrení,
ktorý bude zahŕňať obe osobitné úpravy pre podniky z EÚ aj pre
podniky z krajín mimo EÚ a ktorý sa má začať uplatňovať od
1. januára 2015.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Konzultácie so zainteresovanými stranami
Počas seminára FISCALIS a prvého
zasadnutia pracovnej skupiny sa s členskými štátmi viedli rozsiahle
konzultácie s cieľom určiť oblasti, v ktorých by boli vykonávacie
opatrenia potrebné na zaistenie jednotného uplatňovania ustanovení
smernice o DPH. Výmena názorov s podnikmi sa takisto uskutočnila v rámci
skupiny „Business Expert Group on VAT“.
Získavanie a využívanie externej
expertízy
Externá expertíza nebola potrebná.
Posúdenie vplyvu
Dotknuté opatrenia majú čisto technickú
povahu a stanovuje sa nimi len uplatňovanie ustanovení, ktoré prijala
Rada. Posúdenie vplyvu preto nie je potrebné.
3.           PRÁVNE ASPEKTY NÁVRHU
Zásada subsidiarity
Zásada subsidiarity sa uplatňuje len
vtedy, ak návrh nespadá do výlučnej právomoci EÚ. Ciele tohto návrhu nie
je možné uspokojivo dosiahnuť na úrovni jednotlivých členských
štátov. Hoci je v kompetencii členských štátov transponovať
právne predpisy EÚ, je nevyhnutné, aby sa dané ustanovenia a zavedené
zmeny transponovali do vnútroštátnych právnych predpisov koordinovaným spôsobom
a zabránilo sa tak tomu, že by nejednotné pravidlá uplatňovania,
ktoré prijmú členské štáty, mohli predstavovať prekážku dobrého fungovania
úpravy minimálneho režimu jedného kontaktného miesta. Z uvedených dôvodov
sa rovnaké zaobchádzanie s podnikmi a občanmi v Európskej únii môže
zaistiť len prostredníctvom opatrenia na úrovni EÚ. Návrh je preto
v súlade so zásadou subsidiarity.
Zásada proporcionality
Je potrebné zmeniť a doplniť
nariadenie Rady (EÚ) č. 282/2011, a prispôsobiť ich tak príslušným
ustanoveniam smernice o DPH, keďže nadobudnú účinnosť od 1.
januára 2015. Nové ustanovenia sa týkajú smernice Rady 2008/8/ES, ktorou sa
mení a dopĺňa smernica 2006/112/ES, pokiaľ ide
o miesto poskytovania služieb. Tieto opatrenia sú potrebné na vykonanie
smernice o DPH.
Tento návrh je preto v súlade
so zásadou proporcionality.
2012/0001 (NLE)
Návrh
NARIADENIE RADY,
ktorým sa mení a dopĺňa vykonávacie
nariadenie (EÚ) č. 282/2011, pokiaľ ide o osobitné úpravy pre
neusadené zdaniteľné osoby, ktoré poskytujú telekomunikačné služby,
služby rozhlasového a televízneho vysielania alebo elektronické služby
nezdaniteľným osobám
RADA EURÓPSKEJ ÚNIE,
so zreteľom na Zmluvu o fungovaní Európskej
únie,
so zreteľom na smernicu Rady 2006/112/ES
z 28. novembra 2006 o spoločnom systéme dane z pridanej hodnoty[4], a najmä
na jej článok 397,
so zreteľom na návrh Európskej komisie,
keďže:
(1)
V smernici 2006/112/ES, ktorá bola zmenená a
doplnená smernicou 2008/8/ES[5],
sa stanovuje, že od 1. januára 2015 majú byť všetky telekomunikačné
služby, služby rozhlasového a televízneho vysielania a elektronické služby
zdanené v členskom štáte, v ktorom je odberateľ usadený alebo v
ktorom má trvalé bydlisko alebo kde sa obvykle zdržiava (ďalej len
„členský štát spotreby“) bez ohľadu na to, kde je usadená
zdaniteľná osoba poskytujúca tieto služby.
(2)
S cieľom uľahčiť plnenie
daňových povinností bola v prípadoch, keď sa takéto služby poskytujú
nezdaniteľným osobám, zavedená osobitná úprava pre zdaniteľné osoby
usadené v Spoločenstve, ale nie v členskom štáte, v ktorom sa služby
poskytujú (ďalej len „úprava Únie“). Podobne by sa súčasná osobitná
úprava pre zdaniteľné osoby neusadené v Spoločenstve mala
rozšíriť, aby zahŕňala všetky tieto služby (ďalej len
„úprava mimo Únie“). Týmto by sa malo neusadeným zdaniteľným osobám
umožniť určiť členský štát identifikácie ako jedno
elektronické kontaktné miesto na identifikáciu dane z pridanej hodnoty (DPH) a
daňové priznanie.
(3)
Zdaniteľná osoba s prevádzkarňami vo viac
než jednom členskom štáte by mala byť v rámci úpravy Únie schopná
určiť akýkoľvek z dotknutých členských štátov ako
členský štát identifikácie okrem prípadov, keď má sídlo ekonomickej
činnosti v Spoločenstve. V takomto prípade by sa malo zaistiť,
aby členský štát identifikácie bol ten, v ktorom má zdaniteľná osoba
zriadené sídlo ekonomickej činnosti.
(4)
S cieľom zabrániť neprimeranej
záťaži pre zdaniteľné osoby, ktoré používajú úpravu Únie, by sa malo
ujasniť, že ak zdaniteľná osoba udala konkrétny členský štát ako
svoj členský štát identifikácie, nie je ďalej viazaná týmto
rozhodnutím, ak už v danom členskom štáte nemá stálu prevádzkareň.
(5)
Na telekomunikačné služby, služby rozhlasového
a televízneho vysielania a elektronické služby poskytované v členskom
štáte, v ktorom má zdaniteľná osoba zriadené sídlo ekonomickej
činnosti alebo stálu prevádzkareň, sa nevzťahuje žiadna z
osobitných úprav. Malo by sa ujasniť, že takéto poskytovanie by sa malo
priznať priamo v dotknutom členskom štáte.
(6)
Keďže obidve osobitné úpravy sú
dobrovoľné, neusadená zdaniteľná osoba sa môže kedykoľvek
rozhodnúť prestať používať úpravu. Je potrebné stanoviť,
odkedy by takéto rozhodnutie nadobudlo účinnosť.
(7)
Je potrebné ujasniť, že členské štáty
musia akejkoľvek zdaniteľnej osobe povoliť používať úpravu
Únie, ak je odberateľ usadený alebo má trvalé bydlisko alebo sa
zvyčajne zdržiava v ktoromkoľvek inom členskom štáte než v
štáte, v ktorom má zdaniteľná osoba zriadené sídlo ekonomickej
činnosti alebo stálu prevádzkareň.
(8)
Aby boli registračné údaje v databáze
členského štátu aktuálne, členský štát identifikácie sa spolieha na
informácie prijaté od zdaniteľnej osoby. S cieľom zaistiť, aby
boli databázy aktualizované bezodkladne, je potrebné stanoviť lehotu,
počas ktorej by zdaniteľná osoba mala oznámiť všetky relevantné
informácie o začatí, ukončení alebo zmene činností v rámci
osobitnej úpravy.
(9)
Identifikačné číslo pre DPH sa musí
neusadenej zdaniteľnej osobe udeliť pred používaním ktorejkoľvek
z osobitných úprav. Aby sa zabránilo, že zdaniteľné osoby, ktoré sa už na
účely DPH identifikovali, budú úpravy využívať spätne, je potrebné
ujasniť, od ktorého momentu by sa osobitné úpravy mali
uplatňovať.
(10)
Aby sa zabránilo sporom medzi jurisdikciami
členských štátov, malo by sa stanoviť, ktorý členský štát môže
vylúčiť zdaniteľnú osobu z používania osobitnej úpravy, kedy má
tento členský štát takéto rozhodnutie prijať a od ktorého momentu by
toto rozhodnutie malo nadobudnúť účinnosť.
(11)
Malo by sa ujasniť, kedy by sa činnosti
neusadenej zdaniteľnej osoby, ktorá používa jednu z osobitných úprav,
mohli považovať za ukončené v rámci osobitnej úpravy. Rovnako by sa
malo ujasniť, čo by u neusadenej zdaniteľnej osobe predstavovalo
sústavné nedodržiavanie pravidiel.
(12)
Na podporu dodržiavania pravidiel a na zabránenie
nepotrebnej záťaži pre správcov dane by sa zdaniteľnej osobe, ktorá
je vylúčená z jednej z osobitných úprav pre sústavné porušovanie
pravidiel, mal na určité obdobie odmietnuť prístup ku všetkým
osobitným úpravám.
(13)
Ak je zdaniteľná osoba vylúčená z jednej
z osobitných úprav, malo by sa ujasniť, že si musí u správcu dane
dotknutého členského štátu spotreby splniť všetky daňové
povinnosti vrátane opráv daňových priznaní k DPH, ktoré predtým podala v
rámci osobitnej úpravy, alebo platby DPH v súvislosti s týmito priznaniami.
(14)
Každé zdaňovacie obdobie by sa malo
riešiť osobitne, aby členský štát spotreby mohol jednoduchšie
vykonávať kontrolu, a zmeny by sa mali vykonávať len v dotknutom
daňovom priznaní k DPH. Malo by sa takisto ujasniť, že v rámci
jedného daňového priznania k DPH možno vykonať niekoľko
následných zmien.
(15)
Z dôvodu kontroly je vhodné požadovať, aby
daňové priznanie k DPH podala neusadená zdaniteľná osoba
členskému štátu identifikácie aj vtedy, ak v zdaňovacom období neboli
poskytnuté žiadne služby. V súvislosti s obsahom by sa malo ujasniť, že sa
musí uviesť presná suma dane z pridanej hodnoty bez zaokrúhlenia nahor
alebo nadol.
(16)
V prípade zmien v daňovom priznaní k DPH je
potrebné stanoviť lehotu, do ktorej by členský štát identifikácie
musel priznanie na žiadosť neusadenej zdaniteľnej osoby opraviť.
Členský štát spotreby by mal byť v každom prípade schopný
akceptovať alebo požadovať relevantné informácie priamo od
zdaniteľnej osoby a stanoviť vymeriavací základ dane.
(17)
Ak členský štát identifikácie neprijal ako
jednotnú menu euro, neusadená zdaniteľná osoba by mala byť viazaná
rozhodnutím tohto členského štátu, pokiaľ ide o menu, v ktorej sa
uvádzajú všetky daňové priznania k DPH v rámci osobitných úprav.
(18)
Na lepšie priraďovanie platieb by sa malo
zaistiť, aby sa sumy DPH zaplatené v rámci osobitných úprav
vzťahovali na konkrétne podané daňové priznanie k DPH. Akékoľvek
neskoršie zmeny zaplatených súm by sa mali vykonať iba s odvolaním sa na
uvedené daňové priznanie a nemali by sa priradiť k inému
daňovému priznaniu, ani upravovať v následnom daňovom priznaní.
(19)
V prípade neuhradenia, nedostatočného
uhradenia alebo nadmerného uhradenia neusadenou zdaniteľnou osobou a s
ohľadom na úroky, sankcie a iné vedľajšie poplatky je dôležité
stanoviť povinnosti členského štátu identifikácie a členského
štátu spotreby, aby sa zjednodušilo vyberanie DPH a zaistilo, že za poskytnuté
služby v rámci osobitných úprav sa uhradí správna suma.
(20)
Záznamy, ktoré vedie neusadená zdaniteľná
osoba, musia byť dostatočne podrobné. Malo by sa stanoviť, aké
sú minimálne požiadavky z hľadiska podrobností týchto záznamov.
(21)
Aby sa uľahčilo vykonávanie osobitných
úprav a aby služby poskytované od 1. januára 2015 mohli patriť pod tieto
úpravy, neusadené zdaniteľné osoby by mali mať možnosť
predložiť svoje registračné údaje členskému štátu, ktorí si
určili ako členský štát identifikácie, už od 1. októbra 2014.
(22)
Nariadenie (EÚ) č. 282/2011 by sa preto malo
zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
V nariadení (EÚ) č. 282/2011
sa kapitola XI oddiel 2 nahrádza takto:
„ODDIEL 2
Osobitné úpravy pre neusadené
zdaniteľné osoby, ktoré poskytujú telekomunikačné služby, služby
rozhlasového a televízneho vysielania alebo elektronické služby nezdaniteľným
osobám
(Články 358 až 369k smernice 2006/112/ES)
Pododdiel 1
Vymedzenie pojmov
Článok 57a
Na účely tohto oddielu sa uplatňujú
tieto vymedzenia pojmov:
(1)          „úprava mimo Únie“ je osobitná úprava
pre telekomunikačné služby, služby rozhlasového a televízneho vysielania
alebo elektronické služby, ktoré poskytujú zdaniteľné osoby neusadené v
Spoločenstve, ako je stanovené v hlave XII kapitole 6 oddiele 2 smernice
2006/112/ES;
(2)          „úprava Únie“ je osobitná úprava pre
telekomunikačné služby, služby rozhlasového a televízneho vysielania alebo
elektronické služby, ktoré poskytujú zdaniteľné osoby usadené v
Spoločenstve, ale nie v členskom štáte spotreby, ako je stanovené v
hlave XII kapitole 6 oddiele 3 smernice 2006/112/ES;
(3)          „osobitné úpravy“ sú „úprava mimo
Únie“ a „úprava Únie“;
(4)          „zdaniteľná osoba“ je
zdaniteľná osoba neusadená v Spoločenstve v zmysle článku 358a
ods. 1 smernice 2006/112/ES alebo zdaniteľná osoba neusadená v
členskom štáte spotreby v zmysle článku 369a ods. 1 uvedenej
smernice.
Pododdiel 2
Uplatňovanie osobitných úprav
Článok 57b
Zdaniteľná osoba s viac než jednou stálou
prevádzkarňou v Spoločenstve môže uviesť ktorýkoľvek z
členských štátov, v ktorom je usadená, ako členský štát identifikácie
podľa článku 369a ods. 2 smernice 2006/112/ES.
Ak si však zdaniteľná osoba zriadila
sídlo svojej ekonomickej činnosti v Spoločenstve, za členský
štát identifikácie sa určí členský štát, v ktorom je zriadené jej
sídlo ekonomickej činnosti.
Článok 57c
Ak zdaniteľná osoba, ktorá používa úpravu
Únie, prestane mať stálu prevádzkareň v členskom štáte uvedenom
touto zdaniteľnou osobou podľa druhého odseku článku 369a
smernice 2006/112/ES ako členskom štáte identifikácie, nie je už týmto
rozhodnutím viazaná.
Pododdiel 3
Rozsah pôsobnosti osobitných úprav
Článok 57d
Úprava Únie sa nevzťahuje na
telekomunikačné služby, služby rozhlasového a televízneho vysielania alebo
elektronické služby poskytované v členskom štáte, v ktorom si
zdaniteľná osoba zriadila sídlo svojej ekonomickej činnosti alebo v
ktorom má stálu prevádzkareň. Takto poskytnuté služby sa miesto toho
priznávajú príslušnému správcovi dane tohto členského štátu v daňovom
priznaní k DPH podľa článku 250 smernice 2006/112/ES.
Článok 57e
Bez toho, aby tým bol dotknutý článok
57d, členské štáty povolia každej zdaniteľnej osobe použiť
úpravu Únie, ak je odberateľ usadený alebo má trvalé bydlisko alebo sa
zvyčajne zdržiava v akomkoľvek členskom štáte.
Pododdiel 4
Oznamovacie povinnosti
Článok 57f
Zdaniteľná osoba oznamuje informácie
požadované podľa článkov 360, 361 a 369c smernice 2006/112/ES, ako aj
akékoľvek zmeny poskytnutých informácií členskému štátu identifikácie
do 30 dní odvtedy, keď sa o týchto informáciách dozvedela.
Pododdiel 5
Identifikácia
Článok 57g
Ak zdaniteľná osoba oznámi členskému
štátu identifikácie, že začína vykonávať činnosti, ktoré patria
do jednej z osobitných úprav, táto úprava sa uplatňuje od prvého dňa
nasledujúceho kalendárneho štvrťroka.
Ak sa však činnosti vykonávajú po
prvýkrát a služby sa poskytujú pred prvým dňom nasledujúceho kalendárneho
štvrťroka, úprava sa uplatňuje od dňa prvého poskytnutia služby
za predpokladu, že táto služba sa poskytne počas kalendárneho
štvrťroka oznámenia.
Článok 57h
Členské štáty na základe žiadosti povolia
akejkoľvek zdaniteľnej osobe, ktorá používa jednu z osobitných úprav,
aby používanie tejto úpravy ukončila. Zdaniteľná osoba informuje
členský štát identifikácie najneskôr 10 dní pred koncom kalendárneho štvrťroka,
od ktorého už túto úpravu nechce používať. Ukončenie používania
úpravy nadobúda účinnosť prvým dňom nasledujúceho kalendárneho
štvrťroku.
Ak sa zdaniteľná osoba rozhodne
ukončiť používanie jednej z osobitných úprav, je vylúčená z
používania tejto úpravy v každom členskom štáte minimálne jeden kalendárny
rok od dátumu ukončenia.
Pododdiel 6
Vylúčenie
Článok 58
Ak zdaniteľná osoba, ktorá používa jednu
z osobitných úprav, spĺňa aspoň jedno z kritérií vylúčenia
podľa článku 363 alebo 369e smernice 2006/112/ES, členský štát
identifikácie vylúči túto zdaniteľnú osobu z tejto úpravy.
Zdaniteľnú osobu je z používania jednej z
osobitných úprav oprávnený vylúčiť len členský štát
identifikácie.
Členský štát identifikácie môže svoje
rozhodnutie o vylúčení založiť na akejkoľvek dostupnej
informácii vrátane informácií, ktoré poskytol ktorýkoľvek iný členský
štát.
Vylúčenie nadobúda účinnosť od
prvého dňa nasledujúceho kalendárneho štvrťroka.
Článok 58a
Ak zdaniteľná osoba, ktorá používa jednu
z osobitných úprav, neposkytla ani v jednom členskom štáte spotreby
služby, na ktoré sa daná úprava vzťahuje, po dobu ôsmich po sebe
nasledujúcich kalendárnych štvrťrokov, predpokladá sa, že ukončila
svoje zdaniteľné činnosti v zmysle článku 363 písm. b) alebo
článku 369e písm. b) smernice 2006/112/ES.
Článok 58b
Ak je zdaniteľná osoba vylúčená z
jednej z osobitných úprav pre sústavné porušovanie pravidiel súvisiacich s
danou úpravou, zostáva táto zdaniteľná osoba vylúčená z používania
ktorejkoľvek úpravy v každom členskom štáte až do konca druhého kalendárneho
roka, ktorý nasleduje po kalendárnom roku, v ktorom bola zdaniteľná osoba
vylúčená.
Má sa za to, že zdaniteľná osoba sústavne
porušuje pravidlá súvisiace s jednou z osobitných úprav v zmysle článku
363 písm. d) alebo článku 369e písm. d) smernice 2006/112/ES aspoň v
týchto prípadoch:
a)           ak nepodala daňové priznanie k
DPH počas troch po sebe nasledujúcich kalendárnych štvrťrokov;
b)           ak neuhradila sumu splatnej DPH
počas troch po sebe nasledujúcich kalendárnych štvrťrokov.
Článok 58c
Ak je zdaniteľná osoba vylúčená z
jednej z osobitných úprav, splní si táto zdaniteľná osoba všetky
povinnosti súvisiace s DPH vo vzťahu k poskytovaniu telekomunikačných
služieb, služieb rozhlasového a televízneho vysielania alebo elektronických služieb
priamo u správcu dane dotknutého členského štátu spotreby vrátane všetkých
opráv, ktoré sa majú urobiť v daňových priznaniach k DPH, ktoré boli
podané pred vylúčením, alebo úhrady DPH.
Pododdiel 7
Daňové priznanie k DPH
Článok 59
Každé zdaňovacie obdobie v zmysle
článku 364 alebo článku 369f smernice 2006/112/ES je samostatné
zdaňovacie obdobie.
Ak bola zdaniteľná osoba v súlade s
článkom 57g druhým pododsekom tohto nariadenia zaregistrovaná do jednej z
osobitných úprav počas zdaňovacieho obdobia, podá daňové
priznanie k DPH za toto celé zdaňovacie obdobie.
Článok 59a
Ak sa počas zdaňovacieho obdobia
neposkytli v rámci osobitných úprav žiadne služby, zdaniteľná osoba podá
daňové priznanie k DPH, v ktorom sa uvedie, že počas daného obdobia
sa neposkytli žiadne služby (nulové daňové priznanie k DPH).
Článok 60
Sumy uvedené v daňových priznaniach k DPH
v rámci osobitných úprav sa nezaokrúhľujú nahor ani nadol na najbližšiu
celú peňažnú jednotku. Prizná sa a zaplatí sa presná suma DPH.
Článok 61
Keď sa už raz daňové priznanie k DPH podalo,
ako je stanovené v článku 364 alebo článku 369f smernice
2006/112/ES , prípadné následné zmeny v číslach, ktoré sa v ňom
nachádzajú, možno urobiť iba zmenou tohto daňového priznania, a nie
úpravou následného daňového priznania. V rámci jedného daňového
priznania sa povoľuje vykonať niekoľko následných zmien.
Takéto zmeny daňového priznania sa v
rámci osobitných úprav povoľujú počas obdobia až piatich rokov po dni
podania pôvodného daňového priznania. Tým nie je dotknuté právo
akéhokoľvek členského štátu spotreby akceptovať alebo
požadovať podanie takejto zmeny zdaniteľnou osobou.
Pododdiel 8
Mena
Článok 61a
Ak členský štát identifikácie, ktorý
neprijal ako jednotnú menu euro, rozhodne, že daňové priznanie k DPH sa má
vypracovať v národnej mene, vzťahuje sa to na všetky zdaniteľné
osoby.
Pododdiel 9
Platby
Článok 62
Sumy DPH zaplatené podľa článku
367 alebo článku 369i smernice 2006/112/ES sa týkajú daňového
priznania k DPH, ktoré sa podalo podľa článku 364 alebo článku
369f uvedenej smernice. Prípadné neskoršie úpravy zaplatených súm možno
vykonať iba s odvolaním sa na uvedené daňové priznanie a nesmú sa
priradiť k inému daňovému priznaniu ani upraviť v následnom
daňovom priznaní. Každá platba odkazuje na referenčné číslo
príslušného daňového priznania.
Článok 63
Členský štát identifikácie, ktorý dostane
sumu prevyšujúcu tú, ktorá vyplýva z daňového priznania k DPH podaného
podľa článku 364 alebo článku 369f smernice 2006/112/ES, vráti
preplatok priamo dotknutej zdaniteľnej osobe.
Ak členský štát identifikácie dostal sumu
na základe daňového priznania k DPH, o ktorom sa následne zistí, že je
nesprávne, a tento členský štát túto sumu už rozdelil medzi členské
štáty spotreby, tieto členské štáty vrátia akýkoľvek preplatok priamo
zdaniteľnej osobe. V takomto prípade tieto členské štáty informujú
členský štát identifikácie o sume týchto preplatkov.
Článok 63a
Zdaniteľná osoba prevedie akúkoľvek
platbu priamo členskému štátu identifikácie.
Ak uskutočnená platba nezodpovedá platbe,
ktorá vyplýva z daňového priznania k DPH podaného podľa článku
364 alebo článku 369f smernice 2006/112/ES, členský štát
identifikácie pošle zdaniteľnej osobe elektronickou cestou upomienku o
akejkoľvek oneskorenej platbe DPH do 10 dní od ukončenia lehoty
uvedenej v článku 367 alebo článku 369i smernice 2006/112/ES.
Akékoľvek následné upomienky a kroky
prijaté na vybratie DPH patria do zodpovednosti dotknutého členského štátu
spotreby.
Článok 63b
Ak je daňové priznanie k DPH neúplné
alebo nesprávne, podané neskoro alebo ak sa DPH zaplatila neskoro, všetky
splatné úroky, sankcie alebo ďalšie poplatky sa zaplatia priamo
členskému štátu spotreby.
Pododdiel 10
Záznamy
Článok 63c
1. Záznamy, ktoré vedie zdaniteľná osoba,
obsahujú tieto informácie, ktoré sa majú považovať za dostatočne podrobné
v zmysle článkov 369 a 369k smernice 2006/112/ES:
a)           členský štát spotreby, do
ktorého sa služba poskytla;
b)           druh poskytnutej služby;
c)           dátum poskytnutia služby;
d)           základ dane;
e)           akékoľvek následné zvýšenie
alebo zníženie základu dane;
f)            uplatnená sadzba DPH;
g)           suma splatnej DPH;
h)           dátum a suma prijatých platieb;
i)            akékoľvek platby na účet
prijaté pred poskytnutím služby;
j)            ak sa vystaví faktúra, informácie
na nej uvedené;
k)           meno odberateľa, ak je
zdaniteľnej osobe známe;
l)            miesto, kde je odberateľ
usadený alebo kde má trvalé bydlisko alebo kde sa obvykle zdržiava, ak je
zdaniteľnej osobe známe.
2. Informácie uvedené v odseku 1 zaznamenáva
zdaniteľná osoba tak, aby mohli byť k dispozícii bezodkladne a za
každú jednu poskytnutú službu.“
Článok 2
Toto nariadenie nadobúda účinnosť
dvadsiatym dňom po jeho uverejnení v Úradnom vestníku Európskej únie.
Uplatňuje sa od
1. januára 2015.
Členský štát však neusadeným
zdaniteľným osobám umožní predkladať informácie požadované podľa
článku 360 alebo článku 369c smernice 2006/112/ES, zmenenej a
doplnenej smernicou 2008/8/ES, na registráciu v rámci osobitných úprav pre
neusadené zdaniteľné osoby, ktoré poskytujú telekomunikačné služby,
služby rozhlasového a televízneho vysielania alebo elektronické služby nezdaniteľným
osobám, od 1. októbra 2014.
Toto nariadenie je záväzné v celom
rozsahu a priamo uplatniteľné vo všetkých členských štátoch.
V Bruseli
                                                                       Za
Radu
                                                                       predseda
[1]               Smernica Rady 2006/112/ES z 28. novembra 2006 o spoločnom
systéme dane z pridanej hodnoty (Ú. v. EÚ L 347, 11.12.2006, s. 1).
[2]               Vykonávacie nariadenie Rady (EÚ) č. 282/2011
z 15. marca 2011, ktorým sa ustanovujú vykonávacie opatrenia smernice
2006/112/ES o spoločnom systéme dane z pridanej hodnoty
(prepracované znenie) (Ú. v. EÚ L 77, 23.3.2011, s. 1).
[3]               Smernica Rady 2008/8/ES z 12. februára 2008, ktorou sa mení a
dopĺňa smernica 2006/112/ES, pokiaľ ide o miesto poskytovania
služieb (Ú. v. EÚ L 44, 20.2.2008, s. 11).
[4]               Ú. v. EÚ L 347, 11.12.2006, s. 1.
[5]               Ú. v. EÚ L 44, 20.2.2008, s. 11.